### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2015-48833 Dok.nr. 710-2016-271756 Sagsbehandler DPCSOR | | 73.                 Integrationspolitik for Favrskov Kommune - efter høring - Åbent

###

|  |  |
| --- | --- |
| Tidl. politisk behandling | BY, 24.11.15, pkt. 158, ØK, 16.02.16, pkt. 44, BY, 31.05.16, pkt. 99 |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle forslag til
Integrationspolitik for Favrskov Kommune efter høring samt forslag til
handlingskatalog 2016 – 2017.

Byrådet besluttede 31. maj 2016 at sende forslag til
Integrationspolitik i høring. Politikken har været i høring i perioden 1. - 21.
juni 2016. Høringssvarene og sammenfatning af disse er vedlagt. I forbindelse med Byrådets vedtagelse af
Integrationspolitikken, blev Byrådet ligeledes forelagt et foreløbigt forslag
til handlingskatalog.

Administrationen har indarbejdet forslag til ændringer i
Integrationspolitikken på baggrund af høringssvarene. Ændringerne er markeret i
forslaget til Integrationspolitik.

Integrationspolitikken tager udgangspunkt i en vision om, at
flygtninge indgår som deltagende, selvforsørgende og ydende medborgere, der er
en ressource i lokalsamfundet.

I Integrationspolitikken forudsættes det, at
integrationsindsatsen bygger på princippet om hurtig hjælp til selvhjælp, så
flygtninge, der ankommer til [adresse], selv tager aktivt ansvar for
deres integration i lokalsamfundet og på arbejdsmarkedet.

Integrationspolitikken er bygget op omkring følgende fire
temaer:

1. Integrationsfremmende
boligplacering

2. Hurtigt i
job eller uddannelse

3. Inddragelse
af børn og unge i fællesskaberne

4. Aktivt
medborgerskab.

**VURDERING**

Høringsparterne til
Integrationspolitikken er generelt positive overfor, at der er udarbejdet en
politik for en tværgående integrationsindsats.

Flere høringsparter nævner, at
politikken er meget overordnet og generel. Et gennemgående spørgsmål i
høringssvarene er, hvordan integrationspolitikken skal udmøntes i konkrete
handlinger. Høringsparterne er positive overfor, at der udarbejdes et
handlingskatalog, der konkretiserer integrationspolitikken.

De fleste høringssvar forholder
sig primært til temaet vedrørende inddragelse af børn og unge i fællesskaberne.
Et gennemgående tema i høringssvarene fra skolebestyrelserne omhandler
indskrivning af udskolingselever i modtageklasser. Hovedparten af
skolebestyrelserne er positive overfor den mere fleksible model for at
indskrive unge i udskolingen i distriktsskolen, hvis distriktsskolen vurderer,
at der er mulighed herfor.

En bred vifte af frivillige
organisationer og foreninger såvel som skole- og dagtilbudsbestyrelser har
endvidere forholdt sig til temaet ”Aktivt medborgerskab” og forholder sig
positivt og aktivt til fortsat at indgå som en ressource i
integrationsindsatsen i [adresse].

Nogle af høringssvarene
indeholder konkrete forslag til [adresse]. Nogle af disse forslag er
indarbejdet i forslaget til handlingskatalog. Her kan eksempelvis nævnes forslag
om at inddrage veletablerede nydanskere som ”velkomstkomité” ved modtagelsen af
nye flygtninge. Dette er omfattet af handlingsinitiativet om at understøtte etablering
af et frivilligkorps bestående af flygtninge, der fortæller nytilkomne
flygtninge om det at være ny i [adresse]. Endvidere er der forslag om,
at der stilles faglig sparring til rådighed for trænere/ledere i forbindelse
med inddragelse af børn i foreningslivet. Dette er indeholdt i
handlingsinitiativet vedrørende afholdelse af kurser for trænere, ledere,
instruktører og andre frivillige om integration af flygtninge i foreningerne.

I flere høringssvar stilles
konkrete forslag, som vil medføre et øget udgiftsniveau på integrationsområdet,
hvis de gennemføres. Herudover efterspørger en række høringsparter generelt
flere ressourcer til at håndtere integrationsopgaven. Disse forslag er ikke
indarbejdet i integrationspolitikken eller handlingskataloget.

Morten Kristiansen vil blive
tilpasset løbende – fx i forhold til ændringer i lovgivningen, udvikling i
antallet af flygtninge mv. Nogle af handlingsinitiativerne vil blive iværksat
før andre, ligesom nogle Morten Kristiansen er afhængig af, at andre
Morten Kristiansen er iværksat eller gennemført.

Administrationen vil løbende orientere
om status på initiativerne i handlingskataloget indenfor de enkelte
forvaltningsområder via fagudvalgene. Derudover gives en samlet status på
handlingskataloget på temamøde for Byrådet medio 2017.

**ØKONOMI**

Initiativer som følge af integrationspolitikken og
handlingskataloget gennemføres som udgangspunkt indenfor de nuværende
økonomiske rammer. Der vil løbende ske en justering af indsatsen i forhold til,
hvor mange flygtninge og familiesammenførte der kommer til kommunen. Det kan
dog ikke udelukkes, at enkelte initiativer må genovervejes eller finansieres
via tillægsbevillinger. Det kan eksempelvis være, hvis antallet af flygtninge
og familiesammenførte er stadigt stigende over en længere periode, eller fordi
indsatserne med fordel kan implementeres i yderligere omfang.

**INDDRAGELSE**

Integrationspolitikken var i høring i perioden 1. - 21. juni
2016. Der er afgivet 27 høringssvar. Kredsen af høringsparter omfatter:

· Bestyrelser ved dagtilbud og skoler

· Favrskov Erhvervsråd

· Folkeoplysningsudvalget

· Favrskov Idrætssamvirke

· Kulturelt Samvirke

· Dansk Røde Kors Favrskov Kommunekreds

· Brugerrådet på [adresse]

· Landsbyrådet

· Frivilligråd for sociale indsatser.

**INDSTILLING**

Direktøren for Job og Økonomi indstiller til Byrådet:

1.    At forslag til Integrationspolitik
for Favrskov Kommune med de foreslåede ændringer godkendes.

2.    At forslag til
handlingskatalog 2016 - 2017 til Integrationspolitik for Favrskov Kommune
godkendes.

**BESLUTNING**

**Bilag**

|  |  |
| --- | --- |
| Forslag til Integrationspolitik for Favrskov Kommune - efter høring | 710-2016-231790 |
| Forslag til handlingskatalog 2016 - 2017 til Integrationspolitik for Favrskov Kommune - efter høring | 710-2016-231877 |
| Opsamling på høringssvar til Forslag til Integrationspolitikken for Favrskov Kommune | 710-2016-227086 |
| Samlede høringssvar til Integrationspolitik for Favrskov Kommune | 710-2016-211303 |